
	A projekt címe: " Közbiztonság fejlesztése kamerarendszer segítségével "
A kedvezményezett neve: Zalakaros Város Önkormányzata 
Konzorciumvezető: Nagyrécse Község Önkormányzata
A projekt azonosító száma: 4035041386
A támogatás összege: 7.514.247.- Ft






Magyarország Kormányának Versenyképes Járások Programja keretében „Közbiztonság fejlesztése kamerarendszer segítségével” címen Liszó, Szepetnek, Újudvar, Kacorlak, Nagyrada, Zalaszentjakab, Nemespátró, Belezna, Garabonc, Csapi, Surd, Zalamerenye, Fityeház, Magyarszerdahely, Zalakaros, Börzönce, Zalakomár, Pölöskefő, Hahót, Bocska, Zalaszentbalázs, Balatonmagyaród, Nagyrécse, Orosztony, Magyarszentmiklós, Zalaújlak, Sormás, Nagybakónak, Galambok, Zalaszabar, Sand, Murakeresztúr települések önkormányzatai közösen, konzorciumi formában 2025. első félévében fejlesztési igényt nyújtottak be a Közigazgatási és Területfejlesztési Minisztériumhoz.

A konzorcium egészére megítélt támogatás összege bruttó 129 145 695 forint, melyből Zalakaros Város Önkormányzata 7.514.247.- Ft támogatásban részesült.

A „Közbiztonság fejlesztése kamerarendszer segítségével” című projekt Magyarország Kormányának a Versenyképes Járások Program keretében biztosított vissza nem térítendő támogatásával, hazai forrásból valósul meg. 
A projekt célja, hogy a térség élhetőbbé tétele érdekében a közbiztonságot fokozzuk. A közbiztonság erősödésével növekedik a lakosság elégedettsége, a zavartalan mindennapi élethez való joguk is erősítésre kerül. A lakosság elégedettségével, biztonságérzetével egyenesen arányosan növeljük a térségben maradási szándékot. A közbiztonság fejlesztése érdekében az érintett településeken kamerákat helyezünk ki a forgalmasabb és frekventáltabb helyszínekre. A kamerarendszerek kialakításával nem csak a közbiztonságot erősítjük, hanem az illegális hulladéklerakást is visszaszorítjuk az esetleges elkövetők beazonosításával.

A beruházás kezdete: 2025.09.01.
A beruházás fizikai befejezése: 2027.04.30.
A konzorciumi beruházás várható befejezése: 2027.08.31.

A Versenyképes Járások Program kiemelt célja, hogy a járások szempontjából jelentős, több település helyzetét javító, illetve az adott járás lakosságának minél nagyobb hányadát érintő fejlesztések támogatásával ösztönözze a térségi és települési együttműködéseket, megteremtse a párbeszédet a járások települései között annak érdekében, hogy közös céljaikat minél hatékonyabban valósítsák meg.

További információ kérhető: 
Zalakaros Város Önkormányzata
Czirákiné Pakulár Judit polgármester
hivatal@zalakaros.hu
+3693/ 340 100
https://zalakaros.hu/onkormanyzat/projektjeink/ 

